
“MI no a merece loke mi a haya for di mi casa,” ta un reac- 
cion di un dama kende pa 18 aña di bida matrimonial di un 
total di 20, el a wordo maltrata y humilla pa un esposo kende 
a hura dilanti di altar, cu lo cuida di dje den bon y den malo. 


Dos persona cu fuera di e keda 20 aña casa, tabata den un 
relacion di caso 30 aña pero cu a cambia di un dia pa otro, 
ora cu riba un dia, un anochi cu e victima no lo lubida pa 
resto di su bida, su esposo a dal un bofta masha fuerte na 
su cara. 


Tabata algo cu e dama cu curashi aki no a spera y cu a 
cambia su bida formalmente y cu despues a sigui crece bira 
un nachtmerrie di marca mayor for di cual nunca el a sali te 
na momento cu morto realmente a separa nan. 


AWEMainta a combersa c’un dama cu a pasa den un serie 
di maltrato, caminda el a confirma cu for di e prome cant’i 
man cu el a ricibi, esaki no solamente a haci hopi dolor pero 
a horta su confiansa y su trankilidad for di dje. 


E victima aki, mescos cu centenares di otro aki na Aruba, 
a pasa dianan dificil, caminda el a perde confiansa den su 
mes, cuestionando semper ta kico e por a haci malo, cu a 
conduci na e cambio drastico aki, di un homber cu tabata 
un figura ehemplar na su trabou y den seno di si famia. 


E victima no a haya ni oportunidad di busca un motibo di e 
maltrato aki, ya cu practicamente tur fin di siman, ora cu e 
casa bebe e maltrato ta bira automatico, hortando su dign- 
idad y honor, guiando su mente den un mundo di scuridad 


sin salida. 


Siendo un dama c’un bon educacion, c’un bunita cas y dos 
tremendo yiu, el a biba siman tras di siman den un lama di 
incertidumbre riba kico e tin cu haci, con e tin cu haci esaki 
of si realmente e situacion aki lo tabata algo pasahero. 


“El a kibra mi man un bes pero ni asina mi tabatin curashi di 
entrega denuncia contra di dje ya cu mi no tabata kier pa mi 
yiunan pasa den e periodo fastioso aki di separacion, ya cu 
nan tabata stima nan tata.” 


AWEMainta aki tin cu señala cu lamentablemente e dama 
aki, no ta un caso riba su mes ya cu masha hopi hende muhe 
luchando contra di e hombernan abusado, sin cu nan tin un 
solucion pa saca nan mes for di un relacion agresivo asina. 


Reaccion ricibi riba publicacion di dialuna, ta bolbe confirma 
cu ningun hende sa con extenso e casonan di abuso di hende 
muhe of ki nivel nan a yega cual ta algo realmente hopi preo- 
cupante. 


Un gran dama cu a duna bida na dos yiu excelente, e 
muchanan cu ta bay bon na scol, cu tin bon caracter y cu na 
mes momento sin cu nan tabata sa, nan Mama a sacrifica su 
curpa, su mente, expone na maltrato di su esposo, pa sigura 
futuro di e dos yiunan. 
T'e heroenan so ta biba e tipo di bida aki, damanan cu 
curashi, hendenan honra y hendenan cu integridad mien- 
tras cu e problema di mas grandi, ta cu e abusadonan aki 
mas tanto ta pasa bay sin cu nan a paga pa e delitonan aki!! 


Dia di Hende Muhe 


Maltrato fisico ta mucho mas cu solamente golpi na curpa 

DESDE cu Prome Minister Mark Rutte dia 19 di December 
oficialmente a ofrece disculpa di gobierno Hulandes pa 
esunnan afecta pa e “pasado di catibo” lo tin cuater peti- 
cion entrega contra gobierno Hulandes pa pago di “daño y 
perhuicio.” 


E informa aki segun publicacion den prensa Hulandes, a 
wordo confirma pa Departamento di Asuntonan Interior y 
Relacionnan di Reino. 


E publicacion inicial a wordo haci pa RTL Nieuws reciente- 
mente y a ser mustra cu ta mucho cla kende of cual grupo of 
organisacion, lo a entrega e kehonan aki y pa cuanto placa 
e demanda nan ta. 


Tin varios posibilidad cu a bin dilanti, entre otro e demanda 
por a ser haci pa un of otro ciudadano a titulo personal pero 
na mes momento e por a ser haci pa organisacionnan of pa 
un di e paisnan envolvi den henter e proceso lamentabel aki. 


No por divulga e informacionnan aki ya cu esakinan tin cu 
keda secreto y no por publica e informacionnan di unda e 
demanda nan aki ta procedente. 


Na luna di december di 2022, Prome Minister Rutte den un 
ceremonia oficial, a ofrece disculpa den nomber di gobierno 
Hulandes na tur e paisnan cu tabatin un rol den e abuso aki, 
ofreciendo su excuus den nomber di e Estado Hulandes. 


E prome mandatario di e tempo ey a enfatisa cu tur loke 
a sosode den e era di catibo den Reino Hulandes, a causa 
hopi sufrimento y ainda tin cu influencia den bida di hende 
awendia. 
Na mes momento tambe Su Mahestad Rey Willem Alexander 
aña pasa dia prome di juli 2023, tambe un ceremonia 
durante di Ketikoti, a pidi pordon pa e crimen cometi contra 
di humanidad. 


Sinembargo ta dificil pa logra yega na un acuerdo riba un 
suma di placa pa cubri e crimen aki manera Rey Willem- 
Alexander a yama esaki, ya cu tin diferente punto cu ta haci 
e demanda nan no factibel, entre otro e tempo cu a pasa y 
tambe e falta di prueba concreto di e crimen cu a tuma luga 
contra di e catibonan. 


Ya caba Rutte a yega di mustra cu lo no tin pago di compen- 
sacion pa e casonan aki y e demanda nan cu a ser haci te 
cu awor, lo no prospera ya cu ta considera cu e abuso aki a 
tuma luga centenares di aña atras. 


Ya caba entre otro Prome Minister di Aruba, Evelyn Wever- 
Croes, lo a haci un peticion na Gobierno Hulandes pa como 
pago di compensacion pa loke a tuma luga den tempo di 
catibonan, Hulanda anula e debe di e paisnan di Caribe tin 
cu Hulanda pero riba esaki tampoco a wordo acepta . 


Pues e mensahe ta bon bla: “Excuus pero sin placa!” 


Cuater peticion pa daño y perhuicio 
entrega pa “pasado di catibo” 

MINISTER Geoffrey Wever durante conferencia di prensa 
dialuna mainta a haci un yamada na tur comerciante y of propi- 
etario di edificionan den centronan di ciudad na Oranjestad 
y San Nicolas pa haci uzo di e oportunidad y participa na e 
"showcase event" durante di Aruba Investment Summit na 
Hulanda 21 di Maart proximo. 


"Un tempo nan tabata lugarnan yen di actividad - pero e 
modelo economico cu un tempo tabata sostene San Nicolas 
y Oranjestad ta rekeri un revision fundamental", segun 
minister Geoffrey Wever splicando cu "nos mester trans- 
forma e areanan den nos centro di ciudad den espacionan 
vibrante, multifuncional cu ta cater pa vivienda, gastro- 
nomia, entretenimento, y otro facilidadnan publico". Pa 
logra esaki, inversion ta crucial, pa cual e Aruba Investment 
Summit 2024 na Den Haag ta representa un momento opor- 
tuno pa atrae e financiamiento necesario pa supla bida nobo 
den nos centronan urbano. 


Colabora na e Revitalisacion di nos centronan di ciudad 
Si bo ta buscando pa bende of lease bo propiedad, of ta 
buscando inversionista como co-borrower / partnership, 
anto bo ta desea di registra of ricibi mas info? Por manda un 
email na: info@investinaruba.com 


Door di registra bo propiedad den centro di San Nicolas y 
Oranjestad, abo como propietario ta haya acceso por medio 
di e summit aki pa expone bo propiedad na mercado mucho 
mas grandi di potencial inversionistanan Europeo. 


Propiedadnan den e centronan di ciudad di San Nicolas y 
Oranjestad, sea terenonan bashi, structuranan abandona, of 
espacionan sub-utilisa, ta representa potencial pa explora, 
pa cual informacion tocante e propiedadnan aki ta impor- 
tante: nan disponibilidad, condicion, y e interes di nan 
doñonan pa bende, lease, renoba, of colabora pa establece 
negoshinan unico dentro di nan edificio. 


"Nos ta custumbra di profila nos mes como e destinacion 
turistico. Awo nos ta bai showcase Aruba na Hulanda como 
e pais pa haci inversion tambe. E iniciativa aki no ta sola- 
mente pa identifica propiedadnan disponibel, pero tambe ta 


fomenta un dialogo entre doñonan di propiedad y potencial 
inversionistanan, creando partnershipnan cu lo sirbi como 
e fundeshi pa revitalisacion di nos centronan di ciudad", 
minister Wever ta termina. 


Geoffrey Wever cu “Yamada di Accion” pa doñonan di propiedad 
den Oranjestad y San Nicolas cu ta buscando inversion 

DESPUES di e conferencia di OCTA na Bruselas, Prome 
Minister Evelyn-Wever-Croes actualmente ta na Hulanda pa 
atende varios reunion. Diabierna ultimo, 1 di maart, Prome 
Minister a reuni na Arubahuis cu Minister Plenipotenciario 
Ady Thijsen, cu directora nobo di Arubahuis, señora Jocelin 
Croes y cu e personal di Arubahuis. 


ENTREGA DI RELATO ANUAL 2023 Y JAARPLAN 2024 
Durante e reunionnan aki a trata diferente tema cual uno 
hopi importante tawata e entrega di e Relato Anual 2023, cu 
e personal completo di Arubahuis a traha riba e contenido 
unda ta describi tur e trabou y logronan di Kabinet di Aruba 
durante aña 2023. Tambe e personal di Arubahuis a presenta 


na Prome Minister e Jaarplan 2024, esaki pa cada kwartaal 
detayadamente y cu plannan sumamente ambicioso y inte- 
resante. 


WEBSITE LO WORDO LANSA PRONTO 
Durante e reunion tambe e personal di Kabinet di Aruba a 
presenta na Prome Minister e website nobo di Arubahuis 
unda Prome Minister a keda hopi impresiona cu e contenido 
amplio di esaki y tur e informacionnan importante cu por 
haya riba e website aki. E website aki lo wordo lansa durante 
e dianan venidero. 


Prome Minister a menciona cu por mira cu Kabinet di Aruba 
tin un bon vision y asina por yuda tur nos Arubianonan, 
specialmente nos studiantenan na Hulanda na e miho 
manera y tambe por asisti Gobierno na Politiek Den Haag y 
cu relacionnan den Europa. 


UN REUNION MASHA AMENO CU STUDIANTENAN 
Tambe Prome Minister tawata tin e oportunidad pa topa 
cu varios studiante y asina combersa y defini hunto e miho 
manera pa sirbi e interes di cada studiante. Prome Minister 
a remarca cu e studiantenan ta hopi motiva y ta un inspira- 
cion pa su persona. 


“E reunionnan tawata sumamente positivo y fructifero y a 
duna resultadonan hopi importante. Mi ta gradici e personal 
completo di Arubahuis pa e bon y bunita trabou y e studi- 
antenan pa nan asistencia y contribucion”, Prome Minister a 
finalisa bisando. 


Prome Minister a atende varios 
reunion importante na Arubahuis 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 

HORACIO Oduber Hospital (HOH) lo tene riba diasabra 9 di 
maart un open dag pa tur hoben cu no ta sigur cua estudio 
pa scoge of ki profesion lo gusta den cuido medico. Aña pasa 
bou guia di e profesionalnan di HOH a organisa pa prome bes 
un open dag cu a conta cu’n tremendo acohida di publico cu 
a keda super inspira. A dicidi pues pa ripiti e open dag un 
bes mas y e aña aki ta extende invitacion pa tur hoben local. 
Meta di e open dag ta pe generacion nobo conoce HOH y e 
variedad di profesion cu tin y alabes fomenta interes bou di 
e hobennan pa sigui nan estudio den e ramo di cuido of un 
funcion cu ta aporta na cuido medico. 


Pues diasabra 9 di maart entre 9’or di mainta te cu 1’or di 
merdia diferente profesionalnan di HOH lo duna informacion 
y demostracion valioso na e hobennan tocante nan discip- 
lina manera team di laboratorio, team di medisch techniek, 
tambe coleganan di IT, departamento di cushina y voeding, 
departamento di dialisis, endoscopia, team di hart/long 
functie y mas. 


Ademas tambe lo tin e oportunidad pa haci un ‘tour’ riba 
departamento di radiologia, sala di operacion of rehabilit- 
acion. Tene bon na cuenta si cu pa por join e ‘tour’ tin un 
cantidad limita y e lo ta a base ‘first come first serve’. 


Hopi biaha hende ta pensa cu pa bo traha na hospital bo 
mester ta un nurse, nurse specialisa, asistente den camber 
di operacion of un dokter of specialista, pero no lubida e 
team di empleadonan cu ta forma parti di e departamen- 
tonan cu ta brinda sosten na e team di cuido y pues conoce- 
mento medico no ta necesario. 


Invitacion ta bay di e team cu semper t’ey pa tur hoben, 
scolnan secundario y mayornan pa stimula hobennan inte- 
resa pa asisti na e open dag na HOH y asina haya e un idea 
kico por bay sigui studia den e ramo di cuido medico. 


Si bo ta interesa den un carera den cuido medico 


Open Dag na HOH pa cera conoci cu 
diferente tipo di profesion den cuido 

45% 

S A V E U P T O 4 5 % O F F Y O U R P E T ’ S 
S T E R I L I Z A T I O N C O S T S P L U S G E T A F R E E 
M I C R O C H I P ! 


FREE 
MICROCHIP 
FREE 
MICROCHIP 


sign up now 


FOR di siman pasa a surgi un situacion cu awa di riool cu 
a bolbe cuminsa acumula dilanti di entre otro Riu Hotel, 
lagando un holo stinki tanto pa e hotel como bisindario. 
Ayera mainta tempran personal di DOW a bay pa e sitio pa 
atende cu e situacion cu a surgo y mesora a dirigi personal 
encarga pa atende y soluciona e situacion cu tin. 


E oficialnan di DOW a bin constata cu acumulacion di e awa 
“preto” aki, tabata debi cu e “pompgemaal” di e saliña, no 
tabata den funcion y cu probablemente esaki tabata debi cu 
coriente a cay afo den fin di siman den forma inespera, loke 
a pone cu e pomp no a bay bek den funcion, causando cu 
awa preto a bin acumula dilanti di e hotelnan. 


Na mes momento DOW a mustra cu ta for di luna di september 
di 2023, cu no tabatin problema cu e asunto di awa preto, ya 
cu e ‘pompgemaal’ tabata funciona corectamente contro- 


lando e situacion pero ora cu den fin di siman suministro di 
coriente a cay afo, e pomp a paga y no a cende bek ora cu 
coriente a wordo reestableci. 


Den e mesun comunicado di DOW ta wordo mustra cu pa 
otro luna, esta april; 2024, lo cuminsa cu trabou di renoba- 
cion di e caretera dilanti di e hotelnan caminda lo cuminsa 
ehecuta e fase I di e proyecto y e fecha lo wordo anuncia 
oficialmente entro di algun dia. 


DOW a logra di alivia awa sushi dilanti hotel grandi 

DEN un accidente riba lama dilanti hotelnan grandi, e cria- 
tura Mericano Cassidy Murray a perde su bida ora cu el a 
keda mortalmente herida pa un ‘propeller’ di un boto cu cual 
e mucha hunto cu su tata,a alcansa e mucha na momento cu 
e boto a regresa pa piki nan for di lama. 


Na luna di april di 2023, miembro di Congreso Mericano, 
e Democrata Steve Lynch, a dirigi un carta na autoridad di 
Aruba, informando na gobierno di Aruba, pa introduci un 
serie di regla por escrito n'e companianan cu ta presta e 
servicionan riba lama. 


Na 2023, e miembro di Congreso Lynch a dirigi un adver- 
tencia na autoridad di e isla, cu despues di un aña cu e 
mucha Cassidy a perde su bida, ningun medida a wordo 
introduci p'asina evita cu e turistanan cu ta bishita Aruba, lo 
por wordo confronta cu e mesun situacion tristo cu e cria- 
tura cu a perde su bida na 2022. 


Entre otro Steve Lynch cu ainda ta miembro di Congreso p'e 
Democratanan, a adverti autoridad di Aruba cu si no tuma 
e iniciativa y introduci varios medida di precaucion cu por 
salba bida di otro den futuro, el a inicia c’un proceso legal 
pa gobierno Mericano saca un advertencia general, caminda 
ta pidi e ciudadanonan Mericano, pa no biaha pa Aruba te na 
momento cu e cambionan aki wordo introduci. 


Te ainda no ta conoci si realmente a introduci entre otro 
e reglanan pa sigura cu e tipo di accidente fatal aki bolbe 
ripiti, entre otro p'e botonan cu ta ofrece e servicionnan 
aki, cu nan motor ta dal paga asina cu esunnan cu ta wordo 
ranca ta bay for di e tube cu nan ta ariba. 


AWEMainta a busca informacion relaciona cu e situacion aki 
pero no a ricibi ningun contesta valido cu realmente a intro- 
duci cierto exigencia di siguridad pa loke ta e companianan 
cu ta presta servicionan acuatico. 


Otro exigencia cu a pidi pa esakinan wordo intro- 
duci pa autoridad di Aruba, tabata training y 
miho preparacion pa esunnan cu ta maneha y 
traha cu e tipo di botonan aki, tambe sticker di 
advertencia cu ta visibel riba materialnan cu ta 
wordo uza, un miho capa pa cubri e propellernan 
entre otro pero nunca a scucha cu e cambionan 
aki a tuma luga. 


E miembro di Congreso Mericano Lynch aki, a 
tuma e iniciativa aki hunto cu famia di e mucha 
cu a perde su bida na 2022 y segun e congresista 
den su advertencia na 2023, a mustra cu si ripara 
cu no a bin cambio den e situacion ey, Lynch lo a 
bay over na pidi Ministerio di Asuntonan Exterior 
Mericano, pa pone un conseho di biahe pa tur 
ciudadano Mericano. 


Esaki entre otro lo sugeri y conseha e ciudada- 
nonan Mericano pa no biaha pa Aruba ya cu e 
situacion ta peligroso y no tin indicacion cu a 
trece cambio cu a wordo sugeri y tampoco tin 
indicacion kico Lynch lo bay haci cu e situacion 
aki. 


Menasa di Senador Mericano Steve Lynch ainda ta riba mesa 

DIABIERNA Vi Frank jr. hunto cu su studiantenan a 
presenta un coleccion di storia titula ‘Halado’ na biblio- 
teca. Un produccion cu un grupo di escritor cu a participa 
n’e curso di Skirbimento creativo cu Vi Frank jr. a duna na 
biblioteca. Presentacion tabata exitoso, pa un sala yen 
yen di fans y famia. 


Vi Frank a conta un poco di e proceso y di e curso y su 
studiantenan a declama poema of un fragmento di nan 
storia pa duna publico un idea di e contenido! Bukinan a 
bende manera pan cayente! 


E escritornan di ‘Halado’ tin un storia di autor Vi Frank jr. 
E otro escritornan aspirante ta: Valerie Figaroa, Shaitza 
Olivieira, Philomena Ida Croes, Julie Thode, Ian tromp, 
Dominico Werleman, Gina Paula, Noris van Lis-Donata, 
Adelaida Ponson, Shuraima Quant, Ann Angela, Josina 
Boekhoudt, Astra Paesch y Helene Arends. 


Vi Frank Jr. a presenta coleccion di 
storia ‘Halado” na Biblioteca Nacional 

Conhuntamente cu AZV, HAVA y Wit Gele Kruis 


Minister di Salud Publico a firma acuerdo pa fortifica 
y amplia prome liña di cuido na Aruba 


MINISTER di Salud Publico Sr. Dangui Oduber conhunta- 
mente cu AZV, HAVA y Wit Gele Kruis (WGK) durante e confer- 
encia di prensa a firma un acuerdo pa fortifica e prome liña di 
cuido di medico door di introduci mas praktijk Ondersteuner 
Hulp (POH) y amplia e cantidad di esaki pa duna dokternan 
di cas un miho apoyo pa maneha e salud di e asegura- 
donan di AZV. E amplificacion aki lo mehora e accesibilidad 
di dokternan di cas y esaki cu tempo ta traduci su mes den 
menos necesidad pa aseguradonan yega specialista. 


Prevencion ta bira un parti importante den e inversionan di 
cuido. Minister Dangui Oduber ta expresa cu tin ayudo pa 
e comunidad hiba un bida mas saludabel. Un di e organ- 
isacionnan cu ta yuda cu esaki ta Healthy Lifestyle Center. E 
meta principal di HLC ta pa brinda e pueblo di Aruba e guia 
profesional pa cu nan nutricion y movecion, especialmente 
esnan na riesgo pa haya complicacion di salud, door di hiba 
un bida no saludabel. E meta ta pa guia e participante pa 
adapta su bida pa uno mas saludabel cu ta completamente 
gratis pa e pueblo di Aruba. 


Minister Dangui Oduber ta menciona cu aña pasa den 
luna di juni 2023 a firma un acuerdo di cuido (zorgak- 


koord) caminda a trece tur e actornan di cuido hunto pa 
asina firma e acuerdo cu ta determina e direccion y futuro 
di cuido medico na Aruba. Un di e temanan mas importante 
den e acuerdo aki tawata e fortificacion di e prome liña di 
cuido y a formula e metanan cu ta bay traha riba dje den 
periodo 2024-2027 cualnan ta: (1) Aumenta e cantidad di 
dokternan di cas y baha e cantidad di asegurado pa dokter 
di cas, (2) Crea mas cupo den e estudio di dokter di cas na 
Imsan; huisartsen opleiding, (3) Amplia e cantidad di POH 
y ofrece e estudio completo, (4) Inverti den formacion pa 
asistentenan di dokter di cas. 


Den e acuerdo firma lo percura pa financia completacion di 
e estudio di e POH pa e 27 POHnan actual cu e modulonan, 
cuido pa adulto mayor y promocion di salud. Anteriormente 
ya caba a haci e modulonan di diabetes y cardiovascular. 
Tambe amplia cantidad di POH cu 10 mas pa yega na un total 
di 38 y e meta ta pa 2027 cada dokter di cas ta dispone di 
0,7 fte di POH. Siguientemente pa amplia e coordinacion di 
e trabao di POH cu un coordinador mas y por ultimo mehora 
e raportahe riba e trabaonan cu e POHnan ta realisa. 


Minister Oduber kier a manda un palabra di gradicimento 
y felicitacion na e team profesionalnan di POH, 
AZV, HAVA y WGK, sin lubida tur esnan cu ta haci 
e acuerdo aki posibel. Minister Dangui Oduber 
su maneho y vision ta sigui traha pa mehora 
calidad di cuido y servicio. Haci inversionan den 
cuido y percura pa por garantiza cu e fondo di 
azv ta keda sostenibel y garantiza pa keda ofrece 
e mesun pakete di seguro cu ta uno hopi amplio 
pa nos aseguradonan. 

MIEMBRONAN di Aruba Timeshare Association, ATSA, a 
bini hunto pa repasa nan prome kwartaal durante un lunch- 
meeting na La Cabana Beach Resort & Casino cu represent- 
antenan di e mayoria propiedadnan di Vacation Ownership 
cu a atende. 
ATSA su president, Luigi Heredia, Costa Linda Beach Resort, 
a duna miembronan bon bini net prome cu oficialmente 
habri e reunion anto introduci Camille Lievens, kende ta 
stageer na ATSA. Camille su stage ta cay den liña cu su 
metanan academico, specificamente riba su thesis tocante 
industria di Timeshare, su investigacion ta enfoca riba: “The 
Perception of External Employer Branding on Intention to 
join the Timeshare Industry: The case of Aruba.” 


Camille a informa cu e tin rond tres mil encuesta yena caba 
colectando informacion riba con timeshare ta funciona na 
Aruba con e ta mira externamente y con e percepcion aki ta 
influencia e intencion pa join e industria. Su resultadonan 
lo keda presenta na miembronan di ATSA kende ta interesa 
den sa kico e profesionalnan activo, studiantenan, y gradua- 
donan den hospitalidad y turismo na Aruba cu ta partners 
potencial den e forsa laboral, entre edadnan di 15-64, actu- 
almente bibando na Aruba, kico nan ta pensa di e industria. 
Heredia tambe a laga sa cu ATSA ta trahando riba un estudio 
di salario den e sector y tambe lo kier inclui e resorts non- 


timeshare den e prueba. E forum a sigui na discuti diferente 
topico, entre nan e Labor Shortage, Beach Policy, Bubali 
Gray Water Plant y plan pa esaki, TPEF (Tourism Product 
Enhancement Fund), proceso di permiso y gastonan di hotel 
cu restaurant, bao di Aruba Quality & Hospitality Foundation, 
e Tourism Security Patrol Aruba, y varios otro topico cu e 
intecion den bay den dialogo cu gobierno tambe pronto. 


Tur resort a raporta cambernan yen durante high season 
y renobacionnan continuo manera tambe mas inversion. 
ATSA a keda estableci na 1994, y actualmente ta conta cu 
miembresia di e mayoria propiedadnan di vacacion owner- 
ship activo aki na Aruba. E asociacion ta traha riba un nivel 
local, manera un miembro cu ta sostene AHATA y otro organ- 
isacionnan local y entidadnan gubernamental. Riba un nivel 
regional, unda cu Aruba ta sigui na ricibi reconocemento 
como un model di vacation ownership y destinacion p’esaki, 
ATSA tin conexion profesional cu Caribbean Hotel & Tourism 
Association y tambe ta beneficia di colaboracion continuo 
cu ARDA, American Resort Development Association. 


Food & Beverage Team di La Cabana Beach Resort & Casino 
a prepara un lunch menu delicioso y varia, combina cu e 
resort su servicio y hospitalidad autentico y caluroso di 
semper. 


ATSA a tene nan prome encuentro 
di kwartaal pa 2024 na La Cabana 

DIALUNA atardi Prome Minister Evelyn Wever-Croes a reuni 
cu Premier Mark Rutte riba topiconan relevante pa Aruba. Un 
di e puntonan importante durante e reunion tabata e refi- 
nanciemanto di e debe di Covid y e interes halto cu Hulanda 
a impone riba pais Aruba. Durante su bishita na Hulanda, ya 
Prome Minister a reuni caba riba e topico aki cu Secretario 
di Estado Alexandra van Huffelen, y cu señor Marnix van Rij 
di Ministerio di Finansas. Ambos, Prome Minister a remarca, 
di ta dispuesto pa yuda caminda cu por. 


Prome Minister a informa Premier Rutte di tur e nego- 
ciacionnan cu ta andando. Un reunion sumamente impor- 


tante mirando cu ta Conseho di Minister di Reino mester 
aproba cualkier palabracion cu wordo haci. Durante e 
reunion tawata tin hopi interes cerca tur esnan presenta pa 
scucha di Aruba y su progreso. 


"E realidad ta cu Aruba ta bayendo bon, desempleo ta 
bahando, turismo ta bayendo bon y finansas tambe ta 
na orden. Lo unico cu falta, ta purba na yega na un miho 
palabracion pa cu e interes halto cu Aruba a haya di Hulanda 
riba e debe di Covid. Pa cu esey, mi tin tur confiansa cu nos 
lo bay yega na un solucion cu ta na miho interes di pais 
Aruba”, Prome Minister a expresa. 


Den cuadro cu e reunionnan riba e debe di Covid 


Reunion cu Premier Mark Rutte tabata uno positivo 

DESDE e momento cu Nacionnan Uni a declara e fecha aki 
como un dia festivo, 8 di maart ta celebra dia Internacional 
di Hende Muhe. E fecha aki ta duna e oportunidad pa admira 
y celebra tur esfuerso cu hende muhe a tuma pa elimina tur 
forma di desigualdad di genero rond di mundo henter. 


Den cuadro di e dia special aki, e Facultad di Ley na 
Universidad di Aruba hunto cu CEDEHM, FCVR y HIAS, lo ta 
organisando un conferencia riba topico di violencia contra 
hende muhe. Esaki lo ta tumando luga dia 6 di maart 2024 
pa 9or di mainta den e Aula di Universidad di Aruba. Pa 
participa por reserva via e link aki: 
https://docs.google.com/forms/d/e/1FAIpQLScyz- 
pWru6OVz-71ic9-9Tjb11NohjxiWmlIk7d-R-nm0N1yA/ 
viewform 


Datonan saca di varios estudionan ta mustra cu violencia 
basa riba genero, incluyendo violencia contra hende muhe y 
mucha muhenan, ta tuma luga na Aruba tambe. 
Violencia contra hende muhe ta inclui cualkier acto cu ta 
resulta of cu mas sigur lo resulta den un daño fisico y/of 
daño mental na e hende muhe. 


Violencia contra hende muhe por tuma luga den diferente 
forma. Esaki por ta den un forma personal, por ehempel den 
casonan di violencia domestico haci door di famia mes of 
maltrato contra un pareha. Violencia tambe por tuma luga 
den un forma institucional y structural. Nacionnan Uni ta 
describi e forma aki di violencia como ‘cualkier forma di 
desigualdad structural of discriminacion institucional cu ta 
laga e hende muhe den un posicion dependiente, sea fisica- 
mente of mentalmente, na otro hende den su famia, su cas 
of su comunidad’. 


Ehempel di esaki por ta custumbernan of tradicionnan reli- 
gioso of cultural cu ta trece daño na hende muhe. Un otro 
ehempel por ta leynan cu ta preveni of nenga un hende muhe 
acceso igual na recurso necesario of oportunidadnan pa 
trabou. E consecuencianan pa victimanan di violencia contra 
hende muhe ta profundo. Esaki ta impacta no solamente 
nan salud fisicamente pero tambe nan salud mental. Nan 
ta sufri tambe riba terenonan financiero y social. Violencia 
contra hende muhe ta representa un violacion evidente di e 
derechonan fundamental di un ser humano. Esaki ta yama 
inmediatamente pa tuma accion pa elimina e forma aki di 
violencia. 


E conferencia aki kier trece tur hende muhe y tur hende 
homber hunto pa asina papia tocante e topico di violencia 


contra hende muhe y mucha muhenan na Aruba. Den e 
conferencia lo discuti varios topico manera e formanan, e 
scenario y e causanan di violencia, den e perspectiva di e 
leynan di derechonan humano combina cu e contexto local 
(con e ta na Aruba). Nos lo bay discuti e retonan dificil cu 
nos ta encontra na Aruba ora ta papia di violencia contra 
hende muhe. Tambe, lo pone enfasis riba diferente factornan 
vulnerabel cu hende muhe ta experiencia abase di nan nacio- 
nalidad, edad y status legal. 


Violencia contra hende muhe no ta solamente un problema 
di hende muhe of un problema cu solamente ta afecta hende 
muhe. E ta un problema social cu tin su retonan pa fami- 
anan, comunidadnan y henter e pueblo di Aruba. Violencia 
contra hende muhe ta un crimen, un forma di discriminacion 
y un violacion evidente di un persona su derechonan funda- 
mental. No tin hustificacion pa sigui permiti e victimanan 
sufri e inhusticia aki den silencio pa motibo di berguensa of 
miedo. Ban hunto kibra e silencio di violencia contra hende 
muhe y hunto cuminsa traha riba solucionnan cu por yuda 
traha un comunidad na Aruba cu ta mas igual. 


Kibrando e silencio di violencia contra hende muhe 


Facultad di Ley di UA cu conferencia dia 6 di maart 

DIABIERNA ultimo Aruba a conoce composicionnan nobo 
dedica na nos Pais Aruba. Riba Plaza Libertador Betico 
Croes a tuma luga e festival Un Canto pa Aruba su Himno 
y Bandera. E aña aki a participa un total 11 cantante y un 
total di 9 agrupacion musical cu a haci e festival uno gran- 
dioso y exitoso. 


Minister di Cultura tabata presente pa duna sosten y apoyo 
na tur participante. Na final di e anochi e mandatario tabata 
tin e honor pa por a entrega premio na e ganado maximo di 
e festival catergoria adulto. 


E resultado di e festival Un Canto pa Aruba su Himno y su 
Bandera Adulto 2024 tabata lo siguiente: 


Ganado di e Festival: 
Edward van der Biezen - Cancion: Con mi por lubida - 
Compositor: Danilo Vrolijk - Areglista: Jaedrick Croes 


Segundo luga di e Festival: 
Karena Maduro - Cancion: Un bon Arubiano - Compositor: 
Jhon Freddy Tobon Montoya - Areglista: Migi Boss y Igmar 
Maduro 


Tercer luga di e Festival: 
Shermin y Sherdel Maduro - Cancion: Aruba, mi isla, mi cas - 
Compositor: Zulaika Geerman - Areglista: Zulaika Geerman. 


Minister di Cultura Xiomara Maduro ta gradici y felicita 
Fundacion Cultural di Festivalnan Folklorico pa organisa un 
bunita festival di adulto. Danki na tur esnan cu tabata tin 
tent pa ofrece nos cuminda crioyo, cos dushi y artesania. Un 
danki tambe na un y tur cu a coopera pa haci e festival uno 
exitoso, muy en particular tur participante, musico, compos- 
itor, areglista y e publico grandi, danki pa apoya, sostene, 
biba y engrandece nos cultura. 


Minister Xiomara Maduro ta felicita ganadonan di Festival 
Un Canto pa Aruba su Himno y Bandera Categoria Adulto 

DIALUNA dia 4 di maart durante un ceremonia militar den 
ora di mainta, Compagnie in de West Rotacion 44 a pasa su 
tareanan p'e siguiente unidad, rotacion 45. E Comandante 
nobo, Capitan Bernhard di e Batayon 13 B ‘Pegasus’ di Assen, 
a tuma su tareanan durante un asina yama “peddelover- 
dracht” tradicional fo'i man di su predecesor Capitan Siebe. 
Comandante di Forsanan Naval Region Caribe Hulandes, 
Walter Hansen, durante e ceremonia a para keto na fayeci- 
mento tragico di un di e coleganan di Compagnie in de West. 
Capitan Siebe ta mira bèk riba un periodo intensivo y special: 
”E dianan cu a pasa tabata intensivo. Mientras nos tabata cla 
p'e ultimo siman na Corsou, riba diasabra 24 di februari un 
di nos coleganan a perde su bida mientras e tabata snorkel 
dilanti costa di Playa Porto Marie. Nos ta gradicido pa tur 
yudansa cu nos a ricibi durante e buskeda di e colega aki, y 
p'e deseonan di convivencia cu nos a ricibi.” 


Tambe C-ZMCARIB Walter Hansen ta gradici tur hende cu 
durante e ultimo dianan a demostra nan sosten: “E fayeci- 
mento tragico di nos colega di Compagnie in de West a haci 
un impacto grandi riba mi y tur e coleganan aki den Region 
Caribe Hulandes. Mi kier gradici tur esunnan cu durante e 
ultimo dianan a demostra nan sosten. Siman cu a pasa nos 
por a despedi honradamente como ‘One Team Carib’. Nos 
pensamentonan ta cu su famia, su sernan stima y coleganan 
mas di cerca. Nos ta desert nan hopi forsa durante e periodo 
dificil aki.” 


Ora Capitan Siebe mira bèk riba henter e periodo di side- 
splitting, aki nan tabatin un tempo como unidad hopi util y 
hopi educativo: “Na tur momento nos tabata cla pa accion. 
Asina, riba peticion di e socionan local nos a keda desplega 
den cuadro di operacion contra traficacion di droga, nos por 
a sostene mas cu un proyecto pa bon causa na Corsou y 
Boneiro, y den nos elemento EODD, nos a keda ubica mas 
cu un biaha pa deshaci di explosivo y train nos socionan 
local. Banda di esey continuamente nos tabata intensiva 
nos propio posibilidad pa accion pa medio di organisacion 
di training desafiante. Nos por a hacie loke pa kico nos a bin 
y nos a sinti nos mash bonbini den e parti special aki di nos 
Reino.’’ 


Capitan Bernhard ta anticipa cu durante e cuater lunanan 
venidero lo haci ehercicio cu e Compagnie y e specialistanan 
y traha den Region Caribe. E compagnie ta wordo sostene pa 
arkitecto, personal medico y un ekipo di EOD. E combinacion 
di Compagnie ta unico y ta existi di mita grupo di empleado 
propio cu ta capacita y cu na december 2023 a ricibi nan 


baret cora. E periodo como CidW-45 ta un momento hopi 
importante p'e unidad, durante cua nan lo bay train hopi y 
intensivo y traha hunto cu otro. Mindanao ta posibel e coop- 
eracion aki ta keda sostene y bishita p'e socionan local. 
Ademas e unidad ta cla pa keda desplega na momento cu ta 
pidi esaki di nan. 


Compagnie in de West (CidW) ta unidad permanente di 
Ehercito Real, cu bou di comando di CZMCARIB, por keda 
desplega pa un variedad di tarea. E cuater lunanan venidero 
e Compagnie lo train taunt na Aruba, Boneiro y Corsou. 


Compagnie in de West di Defensa den Region 
Caribe Hulandes ta bay pasa den su rotacion 

SETTY Christiaans-Yarzagaray, miembro parlamentario di 
fraccion di MEP, durante un reunion publico teni riba diamars 
ultimo tocante 'Ontwerp-landsverordening tot vaststelling 
van de begroting van het Tourism Product Enhancement 
Fund (TPEF)’ pa aña 2024, a entrega un mocion cu a wordo 
aproba unanimamente. 


Christiaans-Yarzagaray ta indica cu e problematica di cacho 
y pushi riba caya na Aruba ta creciendo, y considerando 
tambe cu for di e fondonan di TPEF ta asigna un suma pa un 
periodo di tempo caba pa contribui cu Fundacion Stimami 
Sterilisami, a bin cu un iniciativa di un mocion. 


Stimami Sterilisami 
Stimami Sterilisami ta lucha contra e problematica di cacho 
y pushi riba caya door di nan campaña di conscientisacion 
pa sterilisacion y asistencia financiero pa sterilisa cacho y 
pushi na Aruba. 


Usualmente, Stimami Sterilisami ta duna e oportunidad na 
pueblo pa scoge nan veterinario di preferencia pa e proceso 
di sterilisacion. 


Sinembargo, den e circunstancianan actual, pueblo sola- 
mente por scoge un veterinario pa e proceso di sterilisacion. 
Basa riba pregunta cu Parlamentario Yarzagaray a haci 


durante e reunion a bin comprende cu e motiho di e deci- 
sion aki ta basa riba prijs entre e veterinarionan. 


Den opinion di Yarzagaray, esaki por limita e acceso na e 
servicio pa e ciudadanonan, ya sea pa motibo di distancia 
of preferencia personal di veterinario cu por traha contrario 
na e meta pa combati e problematica di cacho y pushi riba 
caya. 
Mocion 
P'esey, e mocion ta urgi gobierno di Aruba pa investiga y 
dialoga cu fundacion Stimami Sterilisami tocante e posibi- 
lidad di amplia e opcion di escogencia di veterinario door di 
establece un plafond riba e costo di sterilisacion basa riba e 
prijs mas abou cu ta ser brinda. 


Esaki lo brinda e flexibilidad necesario pa e ciudadanonan por 
escoge nan veterinario di preferencia of uno mas accesibel 
pa nan, aumentando asina e posibilidad pa sterilisa cacho y 
pushi na Aruba. 


E mocion a pasa pa orden di dia cu un stem advies positivo di 
parti di e minister conserni, cu ta minister Oduber, y ta spera 
cu ta tuma accion rapido pa enfrenta e problematica creci- 
ente di cacho y pushi riba caya na nos isla, Parlamentario 
Christiaans-Yarzagaray a indica. 


Parlamentario Christiaans-Yarzagaray 


Mocion pa sondia posibilidad pa amplia opcion di escogencia di 
veterinario ora di sterilisa cacho y pushi aproba unanimamente 

CUERPO Policial Aruba ta keda inverti den su personal. 
Recientemente a tuma luga un curso basta intensivo cu a 
wordo duna n’e recherchenan di Aruba como tambe partici- 
pacion di e coleganan di Cuerpo Policial Curacao. Trahando 
hunto cu otro Cuerpo di Polis den reino pa asina por eleva e 
conocimento trahando hunto. 
E curso a wordo duna pa docente Eva Vahrmeijer. Cursus 
begeleider tabata mr. Pleun Trooster di NPA Hulanda. 


E curso tabata pa duna informacion tocante e funcion y e 
rol di un OvD-R (Officier van Dienst Recherche) na tur agen- 
tenan policial ta traha na departamento di recherche. Un 
curso pa amplia nan conocimento riba e materia nobo aki 
pa asina e departamento di recherche lo conoce miho struc- 
tura den futuro. 


Na final di e curso a haci entrega di certificado nan e 
curistanan. Esaki a tuma luga den presencia di comisario 
di Departamento di Recherche sr. Robert Candelaria, sr. H. 
Koolman Hoofd Divisie Centrale Recherche y sr. G. Cham di 
wnd. Hoofd Algemene Recherche di Cuerpo Policial Aruba. 


E polisnan cu a haya e certificado tabata sr. Roy Hodge, sr. 


Carlos Muller y sr. Robert Marsdin. 


Masha pabien na cada agentenan policial tanto di Aruba y 
di Corsou! 


Aruba y Corsou a haya curso Officier van Dienst Recherche 


Ken ta San Hose? San Hose ta Tata di Hesus, Esposo di 
Maria, Patriarca y Protector di Santa Iglesia Universal, Teror 
di e Demoñonan y tambe Patrono di e Trahadonan. Tambe ta 
wordo considera como Patrono di esunnan moribundo. 


P’esey Parokia di Birgen di Fatima ta desea di informa cu lo 
tene un Nobena na honor di San Hose, cuminsando diado- 
mingo 10 di maart 2024 te cu dialuna 18 di maart 2024 pa 
6’or di atardi, cu excepcion di diadomingo 10 di maart 2024 
y diadomingo 17 di maart 2024, cu e ora lo ta 5’or di atardi. 


Diamars 19 di maart 2024 fiesta di San Jose ta wordo 
celebra y riba e dia ey nos lo resa Santo Rosario pa 6’or y 
15 di atardi despues ta sigui di biaha cu e Santo Sacrificio di 
Misa solemn na honor di San Hose pa 7’or di anochi. 


Diabierna 15 di maart 2024 lo tene e Nobena pa 5’or y 45, 
pa despues sigui cu e caminda di cruz pa 6‘or y mey di atardi, 
sigui pa un Santo Sacrificio di Misa pa 7’or di anochi 


Ta invita tur devoto y pueblo di Aruba en general y tambe 
tur esunnan cu tin e nomber Hose, José, Josefa y Josefina pa 
asisti sin falta n’e Nobena y e fiesta na honor di San Hose, e 


ehempel famoso di Santidad. 
Nobena na honor di San Hose tata di Hesus 

Este abundante arroz sartén con pollo y camarones es salu- 
dable y está lleno de sabor. La cena puede ser realmente 
rápida y sencilla con esta comida de 30 minutos. ¡Perfecto 
para noches ocupadas! 


Receta 
TIEMPO PREVIO:5 minutos 
HORA DE COCINAR:25 minutos 
TIEMPO TOTAL:30 minutos 
2SERVICIO 


Ingredientes: 
1 pieza de pierna de pollo deshuesada 
2 cucharadas. Ajo 
0.25 taza de chalote 
1 taza de zanahorias 
2 tazas de champiñones 
1 taza de arroz integral 
3 tazas de caldo de verduras 
1 libra de camarones 
0,5 taza de guisantes tiernos 
1 cucharada. Aceite de oliva 
0,5 cucharadas. Perejil 
1 pizca de sal 


Direcciones: 


En una sartén grande, calienta el aceite de oliva. Agregue 
el ajo picado y las chalotas picadas, revolviendo hasta que 
estén tiernas. 
Mientras tanto, pique la pierna de pollo. Transfiera a un bol 
y sazone con sal y pimienta. Mezclar bien y marinar durante 
unos minutos. 


3 
Poner el pollo marinado en la misma sartén y freír hasta 
que esté tierno. Agregue las zanahorias y los champiñones 
picados y cocine, revolviendo regularmente. 


4 
Agregue el arroz integral y revuelva bien para combinar con 
la mezcla de verduras. Agrega el caldo, sal y pimienta al 
gusto. Tapar y cocinar durante 15 minutos. 
Una vez que el arroz esté completamente cocido, agregue 
los camarones y los guisantes a la sartén sin mezclarlos con 
el arroz. 


Vuelva a tapar la sartén y cocine por 5 minutos. Luego, 
destapa y sirve, adornado con perejil 


Arroz Sartén Con Pollo Y Camarones 

TA tristo ora nos mira hoben ta coy mal caminda y hende 
grandi ta envolvi nan mes den bagamunderia, y otro ta 
permiti hende sin consenshi, sin gevoel, ta probecha di nan, 
y rebaha nan di tur forma, pa asina duna locual nan ta yama 
ayudo, a cambio di fabor sexual. 


Ningun hende tin mester di biba como esclavo di ningun 
hende, den e tempo aki tin hende hasta ta esclavo sexual di 
otro, pa asina nan por sobrevivi. 


Dios a crea hende den Su imagen y semehansa y den esey 
abuso y probechamento di hende no ta para anota ningun 
caminda. 


E asunto di bende curpa pa haya cos, ta algo diabolico, bisti 
indecente pa bende curpa ta bobedad, ningun hende mester 
ta den scuridad pa haya algo, pasobra Dios tin tur cos den 
Su luz pa nos. 


E enemigo tin hopi hende engaña y hasta hendenan sabi cu 
hopi inteligencia, e tin nan den scuridad, bao di un capa di 
mentira cu bo mester ta inmoral, sin temor di Dios y asina bo 
ta feliz. Y caba felicidad ta nifica, ora bo tin Dios den bo bida 
y cu bo ta sirbi Dios di henter bo curason. 


Juan 14:13-14 ta para skirbi: Y tur loke boso pidi den mi 
nomber, esey lo Mi haci, p’e Tata wordo glorifica den e Yiu. Si 
boso pidi algo den Mi nomber lo Mi hacie. 


Juan 15:16 ta para skirbi: Boso no a scoge Mi, 
ma Ami a scoge boso. Y a nombra boso, pa boso 
bay y duna fruta y cu boso fruta lo keda, pa tur 
loke boso pidi e Tata den Mi nomber, E duna boso. 
Esaki Mi ta ordena boso, pa boso stima otro. 


Nos tin un privilegio asina grandi cerca Dios y 
hopi ta lagando e diabel ta coy bentaha den nan 
bida, bibando di inmoralidad, den un scuridad 
inmenso, sosteni pa otro cu solamente ta busca 
nan propio interes. 


Mateo 11:28 ta bolbe recorda nos: Bin cerca Mi 
tur cu ta cansa y carga y lo Mi duna boso sosiego. 
Sali awo for di gara di e enemigo y bin den e pres- 
encia di Dios, caminda tin bida na abundancia. 


Ora desobediencia y rebeldia ta domina bida di 
hoben e enemigo ta haci nan ciego y sordo, pa 
nan no mira, tende of scucha e evangelio di Dios, 


pero pa nan rechasa Dios asina biba den pleito, violencia y 
problema. 


Pidi y lo wordo duna na boso, busca y boso lo haya, bati y lo 
wordo habri pa boso. Pasobra ken cu pidi ta ricibi, y esun cu 
busca ta haya, y pa esun cu bati lo wordo habri. T’esey t’e 
Dios cu nos ta sirbi, kende ta dispuesto pa yuda tur esunnan 
cu invoca Su nomber. 


Tur locual nos mester nos por pidi Dios y ningun hende no 
tin mester di bay den ningun mal caminda p’e por ricibi algo, 
pasobra ta para skirbi: 


Santiago 1:5-8: Ma si cualkier di boso falta sabiduria, lag’e 
pidi Dios, kende ta duna na tur hende generosamente y sin 
reproche esaki lo wordo duna na dje. 


Ma lage pidi den Fe sin ningun duda, pasobra esun cu ta 
duda ta manera ola di lama, cu ta wordo lastra y tira door di 
biento. Pasobra no laga e hende ey spera cu e lo ricibi algo 
di Señor siendo un hende di curason dobel y inconstante 
den tur su camindanan. 


Y tur loke boso pidi den oracion cu Fe, boso lo ricibi.( Mateo 
21:22). 


Laga nos aumenta nos confiansa den Dios. 


Skirbi pa Pastoor Marcel Balootje 


Cerca Dios nos tur por ricibi yudansa 

Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, pa mi bolbe haya forza.” 
Salmo: 23 


Cu honda pena, pero conforme cu boluntad di Dios, 
nos ta participa fayecimento di: 


Lucrecia (Greta) 
Posner-Figaroa 
Cariñosamente conoci tambe como Pepe of 
Omachi 
Viuda di Oiky Posner 
Lid in de Orde van Oranje-Nassau 
*26-11-1950 - †03-03-2024 


Prima- y primonan, ihanan, comer- y compernan 
Ayudante stima 
Yenny Joven-Matute 


Amigonan di cas 
Norma y Chido Ras, Jeanette y Frank Bislick, Sarita 
Lambrinos, Magda y Janchi Lacle, Rosly y Roly 
Werleman, Diana y Eddy Werleman, Henry Hafeitz, 
Chichi Tromp, Emiliana Tromp, Fang Cheung, 
Annemieke Dijkhout, Ursy Nassy, Olivia Figaroa, 
Glenda Ruiz, Mimi Kelly, Philomena Lopez, Dina 
Donker, Philomena Winklaar, Alexia Semeleer, Astrid 
Muller, Yolanda Solognier 


Amiganan di Quota Club y demas amiganan cu ta 
mucho hopi pa menciona. 
Empleadonan di Giselle Department Store 


Demas famia: Figaroa, Posner, Ruiz, Jaramillo, 
Semeleer, Simileer, Laclé, Jacobs, Arends, Ramos, 
Franken, Nicolaas, Vis, Carlo, Kelly, Punselie, Eduardo, 
Britten, Joven-Matute 
Nos disculpa si den nos tristesa nos por a lubida di 
menciona un of otro famia y amistad. 


Ta invita pa acto di condolencia cu lo tuma luga 
diamars 5 di maart na Aurora Funeral Home di 6:30 
pa 9:00 di anochi. Acto di despedida cu lo tuma luga 
diaranzon 6 di maart 1:00 pa 4:00 di atardi na Misa 
Santa Anna na Noord. 


Preferibelmente bin bisti den colornan alegre. 


Acto di cremacion lo tuma lugar den seno familiar. 
Na lugar di flor of krans ta prefera si por haci un 
donacion na Wilhermina Kankerfonds cual ta deseo 
di Greta. Pa esaki lo tin un box disponibel. 


Gracias Dios por el dia de hoy. En tus 
manos pongo mi mañana. 


Cu dolor na nos curason, nos ta 
participa fayecimento di nos ser stima: 


Myrtha A. Vink-Benita 
Cariñosamente yama “Tita” 
*27-10-1947 - †01-03-2024 


Casa: Johannes (Hans) Dirk Vink 


Yiunan: Raiza Bernadina, Lea Vink y 
David Vink 


Nuero(a): Rob Martherus, Edward 
Geerman, y Takisa Dania 


Nieto(a)nan: Quincy Richardson, 
Rayzannah Martherus, y Elias Geerman 


Bisanieto: Kiyahni Richardson 


Rumannan: †Erwin Pacial yiunan y 
famia, Hubert Schoobaar yiunan y famia, 
Stella Alberto, Ifna Alberto yiunan y 
famia, Edna Alberto yiunan y famia, 
†Roy y †Papi, Gladys Zagarra y famia. 


Rumannan di criansa: †Tanchi (Maria), 
Janina Brugman-Landsmark, 


Sua y cuñanan: Guus Honig-Vink y 
yiunan, Aart Vink y Ans Vink-Driessen y 
yiunan, †Klaas Vink y Loes Vink-Jonker 
y yiunan 


Subrino(a)nan di criansa: Magaly 
ruman nan y demas famia. 
Amigo y conocirnan: Morela, Mady, 
Maria, Wim, Ma-Li, Ina, Ingrid, Mirtha, 
Jacky, Ruthlin, Vivian, Elsa, Jerome, 
Alberto, Patricia, Maggy, German, 
Meredith, Edwin, Piedad, Raymond, 
†Guillermina 


Demas famia, amistad y 
conocirnan: Martina, Hooi, Job, 
Geerman, LaCroes, Nicasia, Sanchez, 
Martherus, Goveia, Castaño, Marquez, 
Bernadina, Dania, Agnes, Claro, Raven, 
Richardson, dr. Cortes, dr. Franca 


Ta invita pa acto di despedida cual lo 
tuma lugar na Aurora Funeral Home 
diahuebs 7 di maart 2024 di 2’or pa 
4’or di atardi. Cremacion lo tuma 
lugar despues den seno familiar. 


Nos disculpa si den nos tristeza nos por a 
lubida cualkier persona. 


Señor ta mi wardador, pues min tin falta di nada; 
Salmo: 23 


A Fayece: 
Nos Tata, Casa, Ruman, Welo y Omo Stima 


Eugene L. Leonardo 
Miho conoci como: 
“Leo / Leonardo“ 
28-06-1966 ~ 29-02-2024 


Na Nomber di su: 
Mama: †Sra. Sophia Caridad Leonardo-Lampe 
Tata: †Sr Leopoldo (Leo) Jose Leonardo 


Casa: Sra. Jeanny Leonardo-Falcon 


Yiunan: Leanne Leonardo, Stephany Van Der Biezen-Croes 
y Jacob Van Der Biezen, Kylie Hernandez-Croes y Armando 
Hernandez 


Nietonan: 
Logan Van Der Biezen, Luka Van Der Biezen, Amelia (Mia) 
Hernandez, Noah Hernandez, Tyler (TJ) Hernandez, Oliver 
(Olly) Hernandez 


Rumannan: 
Sra. Magaly Leonardo w/v Solagnier 
Evan Leonardo y Soraida Leonardo-Geerman 
Edward Leonardo y Licette Labad 


Sobrino (a)nan: 
Jason Solagnier y Kimberly St Jago y yiunan 
Leonard Solagnier y Joanne Solagnier Werleman 
Ivathia Solagnier 
Xyqiënne Leonardo y Brandon Wernet & yiu 
Xyqianthe Leonardo 
Kaylly Van Der Linde 
Kay-Shaun Van Der Linde 


Tanta y omonan: 
Lourdes y Rubio Koolman-Leonardo 
Edgard (Gachi) y Armgard Leonardo-Loewental 
Alcantara (Ankie) Leonardo y Famia 
Rachell De Jong y Famia 
Raymond y Sislin De Jong y Famia 


Sua (nan) y Cuña: 
Nilo Falcon y famia 
Rodney Falcon y famia 
Jeanmarie Falcon y famia 


Suegra: 
Carmen Yolanda Falcon 


Primo y Prima nan na Aruba y Boneiro, Sobre Subrino nan, 
demas bon amigo, Su famianan di Bushiri Karting, Drag 
Racing. 


Su bon amigonan di cas: 
Gio Wong y Famia, Darrell Werleman y Famia, Edirik Jong y 
Famia, Jose Moreno y Famia, Eldrick Noguera, John Patrick 
Nuboer, Ricky Semeleer y Famia, Craig Farley 
Su bon Amigonan, Richardson, Mansur, Ramirez, Andrade, 
Cheng, Franzoni, Eman, Nuboer, Arends y demas amigonan / 
amiganan cu ta mucho pa menciona. 


Demas famianan: Leonardo, Lampe, Falcon, Solagnier, 
Geerman, Labad, Hernandez, Croes, Van Der Biezen, 
Werleman, De Jong, Koolman, Loewental, Pourrier, Anjie, 
Kuiperdal, Marchena, De Lange, Yrausquin , Tromp , Kock, 
Bakmeyer , Panneflek , Bertrand , Lacle , Maduro. 
Nos mas sincero disculpa si nos por a lubida un of otro famia 
den nos tristeza. 


Ta invita pa e acto di intiero lo tuma lugar diahuebs 7 maart 
2024, di 1:00 pm – 4:00 pm na Royal Funeral Home. Respons 
lo cuminsa 3:30 pm y lo sigi pa santana catolico di playa. 


Tene na cuenta cu despues di entierro nos no por ricibi bishita 
di condolencia na cas. Ta pidi pa tur cu lo ta presente pa bisti e 
colornan: Blanco, Blauw cla of Creme (Beige) 


Diamars, 5 Maart 2024 
AWEMainta 
23 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Fouad Antonio Daou 
“ Eddie Daou” 


Na nomber di su: 
Señora Vuida: †Rosa Maria Halabi Daou 


Yiunan: Hugo y Anna Daou, Camille y 
Adison Ras 


Nietonan: Tanya Daou y Jonathan 
Fernandez, John Anthony Angela y Ludveri 
Flores Angela, Camille Angela, Danika Ras 


Bisanietonan: Atyanna, Annalea y Alya 
Fernandez, Alice y Yousef Angela 


Rumannan: †Romeo y Ria Daou-Ogink, 
†Gabriel y †Gladys Daou-Salas, Teresa y 
†Mohamed Ayubi Daou, †Fares y †Glenda 
Daou-Trappenberg, †Alexander Daou, 
†Henri y Lusell Daou-De Lima, †Sanin y 
Carlyn Daou-Hollander, †Jouliette Daou 


Cuña y Suanan: Myrna Halabi, yiunan y 
famia, Ricardo y Jenny Halabi yiu y famia, 
Ellis y Evelyne Martes Halabi yuinan y famia, 
Jesus “Chu” y Ivis Halabi yiunan y famia 


Subrino(a): Desi, Michel, Daniela, Fabian y 
famia, Lilianne, Alexis, Stephanie y famia, 
Firdawzy, Ali, Samir, Susy y famia, Samir 
y famia, Maira, Samirah y famia, Sannin, 
Faridi y famia, François, Manon, Fatme y 
famia 


Primo(a)nan: 
†Ricardo Elhage y famia, †Maritza y 
†George Kobrossi-Elhage y famia, †Victor y 
†Siham Elhage-Hammoud y famia, †Olga 
Elhage, †Alexis Elhage y famia, Ditiana y 
Robby Hollander-Elhage y famia, Emily y 
†Arthur de Jongh-Elhage y famia, †Philip y 
Jane Elhage-Peterson y famia 


Conosi y cuidado di famia: Rita Becker y 
famia 


Empleadonan di Dowco N.V, amigo y 
amiganan mucho pa menchona 


Demas Famia: Daou, Halabi, Elhage, Ayubi, 
Wagner, Fernandez, Ras, Leañez, Kelly, 
Falconi y mucho mas 


Nos disculpa si den nos tristesa nos a lubida 
miembro di famia / amigo nan 


Ta invita pa e acto di entiero cu lo tuma 
lugar diabierna 8 di maart 2024 di 2:00 pa 
4:00 pmna Royal Funeral Home, despues 
lo sali pa Santana catolico Pastoor 
Kraanwinkel na Paradera. 


Mi no a muri, Dios a hiba mi 
na e paraiso priminti. 
Mi mision na e mundo a termina pero 
Boso cu mi obra lo continua. 
Den cada salida di solo y e supla di biento, 
mi amor eterno pa Boso lo tey pa semper. 


Cu dolor na nos curason, pero cu inmenso 
gratitud pa su bida y pa tur locual e la 
significa pa nos. 


Nos ta anuncia fayecimento di nos querida 
mama y wela stima 


Germania 
Ondina Martinez 
Cariñosamente yama “Oma” of “Tia” 
*28-05-1928 – †23-02-2024 


Yiunan stima: 
Wilfredo (Junior) y Maria Labad-Maduro 
Robert (Robby) Labad 
Maritza y Frank Tromp-Labad 


Nietonan y Nietanan: 
Shahaira Labad y Jorge Petrocchi 
Anuar Labad y Diana Castaño 
Shensly y Isabel Tromp-Yagua 
Lindsey Tromp y Jonathan Zichem 


Bisanieto y bisanietanan: 
Milan, Ziva y Emma 


Sobrino, sobrinanan, primonan y ihanan: 
Iris, Rayza, Jasmina, Evelyn, Leandro, Ilse, Lita, 
Efrem, Dr. Batista, Felix Jr. y Chaco 


Amigonan: 
Glenda K, Brenda, Imelda, Milly, Glenda D, 
Jessica, Richard y Starlin 


Ayudante: Andrea Cuevas Jimenez y famia 


Su bon bisiñanan, voluntarionan y 
miembronan di Funari y Favi. 


Su cacho stima: Jack 


Famianan: Martinez, Labad, Maduro, Tromp, 
Petrocchi, Yagua, Zichem, Castillo, De Lange, 
Henriquez, Themen, Kock, Rasmijn, Chung, 
Sneek, Richardson, Batista, Diaz, Jimenez, 
Ilario, De Lima, Schmidt, Maldonado, v/d 
Linden. 
Y demas famianan den exterior na Corsou, 
Hulanda, Merca, Canada, Venezuela, St. 
Maarten y St. Domingo. 


Oportunidad pa condolencia lo ta dialuna 
4 di Maart 2024, 7pm pa 9pm na Aurora 
Funeral Home. 


Ta invita pa acto di entiero cual lo tuma 
lugar diamars 5 di Maart 2024, 2pm pa 4pm 
na Misa Virgen di Fatima na Dakota. Despues 
lo sali pa Santana Central na Sabana Basora. 


Disculpa nos si den nos tristesa nos por a 
lubida un of otro famia y conocir. 


En ves di flor of krans lo tin un box disponibel 
pa donacion pa Funari. 


Gradicimento / Invitacion 


Famia kier a gradici un y tur cu den un of otro forma a 
duna sosten durante e dianan dificil tras di lomba. Un 
danki special na full e famia di Huize Maris Stella y zuster 
nan di Wit Gele Kruis. 


Pedro Petrocchi 
*18-11-1928 - †23-02-2024 


Alavez ta invita tur famia y 
conocir na santo sacrificio di misa 
Dia: 3 di maart pa 9or di mainta y 
7 di maart 2024 pa 6.30 atardi 
Na Parokia Papa Juan Pablo II na Tanki Leendert. 


Bo(so) presencia lo ta altamente aprecia 


“Bou di alanan di Dios mi ta sigur” 
Abo ku ta biba bou di amparo di Altisimo, ta hospedá 
den sombra di Dios Omnipotente, bisa Señor: 
“Mi refugio, mi forti, mi Dios, den kende mi ta 
pone mi konfiansa” 
Salmo 91:1-2 


Cu dolor na nos curason, nos ta participa fayecimento di 
nos ser stima: 


Jessica V. Petrocchi-Tromp 
Mihor conoci como “Yuchi” 
*01-01-1967 - †02-03-2024 


Acto di despedida lo wordo anuncia despues 


“Dios ta amor... y amor ta Dios, 
maske mi no ta na e mundo aki, tur dia lo mi ta 
banda di boso Curason, mi por stens di loke Señor ta 
haci” - Salmo 33 


Cu inmenso dolor na nos curason nos ta anuncia 
fayecimento di: 
Edith E. Ponson-Fawcett 
Mihor conoci como:”Nena” 
*01-11-1936 - † 03-03-2024 


Acto di entiero lo wordo anuncia despues. 


